12.4.2022
MT
Il-Ġurnal Uffiċjali tal-Unjoni Ewropea
L 114/189
rinnovabbli fit-trasport.
Ir-raba’, jistgħu jservu biex jintwera li l-operaturi ekonomiċi jdaħħlu informazzjoni akkurata fil-bażi tad-data tal-Unjoni jew dik nazzjonali dwar għadd ta’ karburanti rinnovabbli u l-karburanti mill-karbonju riċiklat użati fit-trasport f’konformità mal-Artikolu 28(4) tad-Direttiva (UE) 2018/2001.
Il-ħames, jistgħu jintużaw biex jiġu ċċertifikati l-bijokarburanti, il-bijolikwidi u l-karburanti mill-bijomassa b’riskju baxx ta’ bdil indirett tal-użu tal-art.
Il-Kummissjoni tista’ tiddeċiedi li l-iskemi volontarji nazzjonali jew internazzjonali jistgħu jservu dawn il-finijiet kollha jew xi wħud minnhom.
(4)
Meta operatur ekonomiku jagħti provi tad-data dwar il-konformità mal-kriterji tas-sostenibbiltà u l-iffrankar talemissjonijiet tal-gassijiet serra, miksuba f’konformità ma’ skema volontarja rikonoxxuta mill-Kummissjoni, sa fejn dan ikun kopert bid-deċiżjoni tar-rikonoxximent, jenħtieġ li l-Istat Membru ma jirrikjedix li l-fornitur jipprovdi evidenza ulterjuri.
(5)
It-talba lill-Kummissjoni għar-rikonoxximent skont l-Artikolu 30(4) tad-Direttiva mill-iskema volontarja “Red Tractor Farm Assurance Crops and Sugar Beet Scheme” ġiet sottomessa lill-Kummissjoni għall-ewwel darba fl-24 ta’ Frar 2021.
Din it-talba wasslet għal valutazzjoni tal-iskema min-naħa tal-Kummissjoni, u fiha ġew identifikati ċerti kwistjonijiet li jeħtieġu modifika.
Fis-sottomissjoni mill-ġdid tagħha tat-23 ta’ Ġunju 2021, l-iskema indirizzat dawn il-kwistjonijiet b’mod korrett.
L-iskema tkopri bijokarburanti derivati minn għelejjel kombinabbli u mill-pitrava ħelwa (li jeskludu l-iskart u r-residwi) prodotti fir-Renju Unit mill-farm sal-ewwel punt ta’ konsenja tal-bijomassa agrikola.
(6)
Fil-valutazzjoni tal-iskema volontarja “Red Tractor Farm Assurance Crops and Sugar Beet Scheme”, il-Kummissjoni sabet li din tkopri b’mod adegwat il-kriterji tas-sostenibbiltà stabbiliti fl-Artikolu 29(3) sa (5) tad-Direttiva (UE) 2018/2001 u tapplika metodoloġija tal-bilanċ tal-massa f’konformità mar-rekwiżiti tal-Artikolu 30(1) u (2) tadDirettiva (UE) 2018/2001.
Il-verifika tal-konformità tal-operaturi ekonomiċi mal-kriterji tal-iffrankar talemissjonijiet tal-gassijiet serra għall-finijiet tal-Artikolu 29(10) tad-Direttiva (UE) 2018/2001 mhijiex fl-ambitu taċċertifikazzjoni mir-“Red Tractor Farm Assurance Crops and Sugar Beet Scheme”.
Din il-valutazzjoni ma tqisx l-att ta’ implimentazzjoni li jmiss li għandu jiġi adottat f’konformità mal-Artikolu 30(8) tad-Direttiva (UE) 2018/2001, dwar ir-regoli għall-verifika tal-kriterji tas-sostenibbiltà u l-iffrankar tal-emissjonijiet tal-gassijiet serra u l-kriterji ta’ riskju baxx ta’ bidla indiretta fl-użu tal-art.
Għaldaqstant, ir-“Red Tractor Farm Assurance Crops and Sugar Beet Scheme” se tiġi rivalutata meta dan l-att ta’ implimentazzjoni jiġi adottat.
(7)
Il-valutazzjoni tal-iskema volontarja “Red Tractor Farm Assurance Crops and Sugar Beet Scheme” sabet li din tkopri b’mod adegwat standards ta’ affidabbiltà, trasparenza u awditjar indipendenti f’konformità mal-Artikolu 30(8) tadDirettiva (UE) 2018/2001.
(8)
Jenħtieġ li l-iskema rikonoxxuta tkun disponibbli fit-taqsima ddedikata għall-iskemi volontarji fuq is-sit web EUROPA tal-Kummissjoni.
(9)
Il-miżuri previsti f’din id-Deċiżjoni huma skont l-opinjoni tal-Kumitat dwar is-Sostenibbiltà tal-Bijokarburanti, il-Bijolikwidi u l-karburanti mill-Bijomassa,
ADOTTAT DIN ID-DEĊIŻJONI:
Artikolu 1 L-iskema volontarja “Red Tractor” (“l-iskema”), sottomessa għar-rikonoxximent tal-Kummissjoni fit-23 ta’ Ġunju 2021, turi, għall-karburanti awditjati bħala parti mill-iskema, l-elementi li ġejjin: (a) il-konformità tal-konsenji tal-bijokarburanti mal-kriterji ta’ sostenibbiltà stabbiliti fl-Artikolu 29(3) sa (5) tad-Direttiva (UE) 2018/2001; (b) il-konformità tal-operaturi ekonomiċi mal-obbligu li jdaħħlu informazzjoni akkurata fil-bażi tad-data tal-Unjoni jew nazzjonali dwar il-karburanti rinnovabbli u l-karburanti tal-karbonju riċiklat użati fit-trasport f’konformità malArtikolu 28(4) tad-Direttiva (UE) 2018/2001;
Artikolu 2 Id-Deċiżjoni hija valida għal perjodu ta’ ħames snin wara li tidħol fis-seħħ.
F’każ li l-kontenut tal-iskema, kif sottomessa fit23 ta’ Ġunju 2021 lill-Kummissjoni għar-rikonoxximent, jinbidel b’mod li jista’ jaffettwa l-bażi ta’ din id-Deċiżjoni, dawn il-bidliet għandhom jiġu nnotifikati lill-Kummissjoni mingħajr dewmien.
Il-Kummissjoni għandha tivvaluta l-bidliet innotifikati bil-ħsieb li tistabbilixxi jekk l-iskema tkunx għadha tkopri b’mod adegwat il-kriterji ta’ sostenibbiltà li għalihom tkun ġiet rikonoxxuta.